laion/Wikipedia-Exotic huggingface dataset:
অলিয়েক্সান্দর দভজেন্‌কো

অলিয়েক্সান্দ্র পেত্রভিচ দোভজেন্‌কো (ইউক্রেনীয়: Олександр Петрович Довженко, Oleksandr Petrovych Dovzhenko; রুশ: Алекса́ндр Петро́вич Довже́нко, Aleksandr Petrovich Dovzhenko; September 10 [পুরোনো শৈলীতে August 29] 1894  – November 25, 1956), was a Ukrainian(ইউক্রেনীয় ভাষায়: Олександр Петрович Довженко আল্‌য়েক্সান্দ্র্‌ পেত্রভ়িচ্‌ দোভ়্‌ঝ়েন্‌কো) (১০ই সেপ্টেম্বর, ১৮৯৪ - ২৫শে নভেম্বর, ১৯৫৬) বর্তমান ইউক্রেনে জন্মগ্রহণকারী সোভিয়েত চলচ্চিত্র পরিচালক, প্রযোজক ও লেখক। সের্গেই আইজেনস্টাইন ও ভসেভোলোদ পুদোভকিনের (Vsevolod Pudovkin) সাথে তাকেও তৎকালীন সোভিয়েত চলচ্চিত্রের অন্যতম সেরা পরিচালক হিসেবে গণ্য করা হয়। তার ছবিতে ইউক্রেনের সাধারণ মানুষের জীবনের সুন্দর চিত্রায়ন লক্ষ করা যায়। John Riley "A (Ukrainian) Life in Soviet Film: Liber's Alexander Dovzhenko", Film-Philosophy, vol. 7 no. 31, October 2003 — a review of George O. Liber (2002), Alexander Dovzhenko: A Life in Soviet Film Aleksandr Dovzhenko - আইএমডিবি অলিয়েক্সান্দর পেত্রোভিচ দভজেন্‌কো ওয়েব্যাক মেশিনে আর্কাইভকৃত ১ এপ্রিল ২০১১ তারিখে - রটেন টম্যাটোস Oleksander Dovzhenko at the Encyclopedia of Ukraine Е. Я. Марголит, ДОВЖЕНКО//Great Russian Encyclopedia ওয়েব্যাক মেশিনে [https://web.archive.org/web/20200725022954/https://bigenc.ru/theatre_and_cinema/text/2630143 আর্কাইভকৃত ২৫ জুলাই ২০২০ তারিখে]
বাংলাদেশী সরকারসমূহের তালিকা

এটি বাংলাদেশের সরকারের মন্ত্রিসভার একটি তালিকা। বাংলাদেশের রাজনীতি স্বাধীনতার পর বাংলাদেশের ইতিহাস বাংলাদেশের প্রধানমন্ত্রীদের তালিকা
মইনুল ইসলাম (অর্থনীতিবিদ)

মইনুল ইসলাম (জন্ম: ১ জুলাই ১৯৫০) একজন বাংলাদেশি অর্থনীতিবিদ এবং চট্টগ্রাম বিশ্ববিদ্যালয়ের অবসরপ্রাপ্ত অধ্যাপক। ২০১৮ সালে বাংলাদেশ সরকার তাঁকে একুশে পদক প্রদান করে। মইনুল ইসলাম চট্টগ্রাম জেলার রাউজান উপজেলার নওপাড়া গ্রামে জন্মগ্রহণ করেন। তার পিতার ওবায়দুল হক ও মাতা সাজমা খাতুন। তিনি ঢাকা বিশ্ববিদ্যালয় থেকে স্নাতক ও দ্বিতীয় বার ম্যাকমাস্টার বিশ্ববিদ্যালয় থেকে স্নাতক সম্পন্ন করেন এছাড়া ভ্যান্ডারবিল্ট বিশ্ববিদ্যালয় থেকে পিএইচডি করেন। মইনুল ইসলাম ঢাকা বিশ্ববিদ্যালয় থেকে অর্থনীতিতে স্নাতকোত্তর শেষে চট্টগ্রাম বিশ্ববিদ্যালয়ে প্রভাষক হিসেবে ১৯৭৩ সালে যোগ দেন ও সেখান থেকেই অর্থনীতির অধ্যাপক হিসেবে অবসর লাভ করেন। তিনি বাংলাদেশ ইকোনমিস্ট অ্যাসোসিয়েশন (বিইএ) এর সাবেক চেয়ারম্যান এবং ইউজিসি অধ্যাপক ছিলেন। তিনি অর্থনীতির দুর্বৃত্তায়ন নিয়েই বেশি লেখালেখি ও গবেষণা করেন। ‘এ প্রোফাইল অন ব্যাংক লোন ডিফল্ট ইন দি প্রাইভেট সেক্টর ইন বাংলাদেশ’ নামে একটি তাৎপর্যময় গবেষণা গ্রন্থ রয়েছে তার। এ ছাড়াও তিনি ১৩টি গ্রন্থ ও দেশে-বিদেশে ৩৩টি গবেষণা নিবন্ধ লিখেছেন। "একুশে পদক পাচ্ছেন মইনুল ইসলাম ও সুব্রত বড়-য়া"। suprobhat.com। ২০১৮-০৮-১৪ তারিখে মূল থেকে আর্কাইভ করা। সংগ্রহের তারিখ ২০১৮-০৮-১৪।  "'একুশে পদক' ২০১৮ প্রদান"। সংস্কৃতি বিষয়ক মন্ত্রণালয়। সংগ্রহের তারিখ ৮ ফেব্রুয়ারি ২০১৮।  "একুশে পদক পাচ্ছেন একুশ গুণী"। দৈনিক প্রথম আলো। সংগ্রহের তারিখ ৮ ফেব্রুয়ারি ২০১৮।  "Dr. Moinul Islam-Economist – CGHS Alumni"। excghs.com (ইংরেজি ভাষায়)। ২০১৮-০৮-১৪ তারিখে মূল থেকে আর্কাইভ করা। সংগ্রহের তারিখ ২০১৮-০৮-১৪।  "প্রাপ্ত তথ্যের চেয়ে অনেক বেশি অর্থ পাচার হচ্ছে"। প্রথম আলো। ১৪ ফেব্রুয়ারি ২০১৫। সংগ্রহের তারিখ ২ মার্চ ২০১৯।  "Sonadia deep sea port's future is bleak, says Economist Moinul Islam"। সংগ্রহের তারিখ ২০১৮-০৮-১৪।  "অর্থনীতির সুবাতাস নষ্ট করতেই এই অস্থিরতা"। বাংলাদেশ প্রতিদিন। ২৩ জানুয়ারি ২০১৫। সংগ্রহের তারিখ ২ মার্চ ২০১৯। [স্থায়ীভাবে অকার্যকর সংযোগ]
ধৃতিকান্ত লাহিড়ী চৌধুরী

ধৃতিকান্ত লাহিড়ী চৌধুরী (সেপ্টেম্বর ১৯৩১ – মার্চ ১, ২০১৯) ভারতীয় লেখক ও হস্তী বিশারদ। ২০০৭ সালে হাতির বই লেখার জন্য আনন্দ পুরস্কার পান। তিনি কেমব্রিজের অভিজাত ক্লেয়ার হল কলেজের আজীবন সদস্য ছিলেন। ২০১৯ সালের ১ মার্চ বার্ধক্যজনিত কারণে মৃত্যুবরণ করেন। ধৃতিকান্ত লাহিড়ী চৌধুরী বর্তমান বাংলাদেশের ময়মনসিংহের কালীপুর গ্রামে ১৯৩১ সালে জন্মগ্রহণ করেন। তার পিতা ধীরেন্দ্র কান্ত লাহিড়ী চৌধুরী বাংলাদেশের ময়মনসিংয়ের অভিজাত ব্যক্তি ছিলেন। তার মাতার নাম রেনুকা দেবী। দেশ ভাগের পর তারা সপরিবারে কলকাতায় চলে আসেন। তিনি প্রেসিডেন্সি কলেজ থেকে ইংরেজির স্নাতক হন ও কলকাতা বিশ্ববিদ্যালয় থেকে স্নাতকোত্তর উত্তীর্ণ হন। এরপরে ইংল্যান্ডের লিডস বিশ্ববিদ্যালয় থেকে পিএইচডি করেন। তিনি রবীন্দ্রভারতী বিশ্ববিদ্যালয়ে অধ্যাপনা করতেন। অধ্যাপনার ফাঁকেই অসমসহ উত্তর-পূর্ব ভারত এবং উত্তরপ্রদেশ, ওডিশা, উত্তরাঞ্চল প্রভৃতি রাজ্যের জঙ্গলে ঘুরে বেড়াতেন। হাতি নিয়ে তার একাধিক বই দেশে-বিদেশে প্রশংসিত হয়েছে। হাতি বিশেষজ্ঞ হিসাবে তিনি ছিলেন ভারত সরকারের ‘প্রজেক্ট এলিফ্যান্ট’ এবং ইন্টার ন্যাশনাল ইউনিয়ন অব কনজারভেশন অফ নেচার-এর সদস্য। তিনি ১৯৭৭ থেকে ইন্টারন্যাশনাল ইউনিয়ন ফর কনজারভেশন অব নেচার-এর হস্তি বিশেষজ্ঞ কমিটির সদস্য এবং ১৯৭৮ থেকে পশ্চিমবঙ্গ রাজ্য বন্যপ্রাণী উপদেষ্টা পরিষদের সদস্য ছিলেন। তিনি ভারত সরকারের হস্তি প্রকল্প চালু হওয়ার আগে তার রূপরেখা নির্ধারণের জন্য নিযুক্ত টাস্ক ফোর্সেরও সদস্য ছিলেন । তার সাহিত্যচর্চাও জঙ্গল জীবনকে কেন্দ্র করেই গড়ে উঠেছিল। তার প্রকাশিত হাতি বিষয়ক বই গুলি হলো হাতি ও বনজঙ্গলের কথা হাতির বই বৈঠকী জঙ্গলগাথা ও রসনাবিলাস জীবনের ইন্দ্রধনু আ ট্রাঙ্ক ফুল অব টেলস দ্য গ্রেট ইন্ডিয়ান এলিফ্যান্ট বুক ইত্যাদি। এছাড়াও তার অসংখ্য প্রবন্ধ বিভিন্ন আন্তর্জাতিক পত্রিকায় ও সংকলনে প্রকাশিত হয়েছে । হাতির বই -এর জন্য ২০০৭ সালে তিনি আনন্দ পুরস্কার পেয়েছিলেন। "প্রয়াত ধৃতিকান্ত লাহিড়ী চৌধুরী"। Eisamay। ২০১৯-০৩-০২। সংগ্রহের তারিখ ২০১৯-০৩-০২।  "Elephant expert Dhriti Kanta dies at 87 - Times of India"। The Times of India। সংগ্রহের তারিখ ২০১৯-০৩-০২।  "হাতিদের মন বুঝতেন তিনি, চলে গেলেন ধৃতিকান্ত লাহিড়ী চৌধুরী"। TheWall (ইংরেজি ভাষায়)। ২০১৯-০৩-০১। সংগ্রহের তারিখ ২০১৯-০৩-০২। [স্থায়ীভাবে অকার্যকর সংযোগ] সংবাদদাতা, নিজস্ব। "প্রিয় হাতিদের ছেড়ে চলে গেলেন ধৃতিকান্ত লাহিড়ী চৌধুরী"। anandabazar.com (ইংরেজি ভাষায়)। সংগ্রহের তারিখ ২০১৯-০৩-০২।  ঘোষ, সব্যসাচী। "শিকারি থেকে হন হাতি বিশারদ"। anandabazar.com। সংগ্রহের তারিখ ২০১৯-০৩-০২।  "The elephant warriors"। livemint.com (ইংরেজি ভাষায়)। ২০১০-১০-০১। সংগ্রহের তারিখ ২০১৯-০৩-০২।  "Dhriti Kanta Lahiri Choudhury Books - Biography and List of Works - Author of 'The Great Indian Elephant Book'"। www.biblio.com। সংগ্রহের তারিখ ২০১৯-০৩-০২। [স্থায়ীভাবে অকার্যকর সংযোগ]
সাহিওয়াল বিভাগ

সাহিওয়াল বিভাগ (পাঞ্জাবি, উর্দু: ساہیوال‎‎) পাকিস্তানের পাঞ্জাব প্রদেশের ৯টি বিভাগের মধ্যে অন্যতম একটি বিভাগ। ১৯৯৮ সালের আদমশুমারীর হিসাব অনুযায়ী সাহিওয়ালের জনসংখ্যার ছিল প্রায় ৬,২৭১,২৪৭ জন এর মত। জনসংখ্যা বৃদ্ধির হার প্রতি বছর ১.৯২ শতাংশ ছিল। ২০০৮ সালে, সাহিওয়াল বিভাগকে ৩টি জেলায় বিভক্ত করে গঠন করা হয়েছিল, যার নাম হচ্ছে যথাক্রমে: সাহিওয়াল জেলা, ওকারা জেলা এবং পাকপতন জেলা। সাহিওয়াল শহর হচ্ছে মূলত সাহিওয়াল জেলা এবং সাহিওয়াল বিভাগের রাজধানী। সাহিওয়াল বিভাগটি ৩টি জেলা ও ৭টি তহসিল নিয়ে গঠিত হয়েছে। নিম্নে তুলে ধরা হল: "Archived copy"। ৯ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ২০১১-১১-১৩।  "DISTRICT WISE CENSUS RESULTS CENSUS 2017" (পিডিএফ)। www.pbscensus.gov.pk। ২৯ আগস্ট ২০১৭ তারিখে মূল (পিডিএফ) থেকে আর্কাইভ করা।  "National Dialing Codes"। Pakistan Telecommunication Company Limited। ১৫ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ৯ মার্চ ২০১৫।  "Punjab" Government of Pakistan Archived 2 November 2011.
পূর্ব কার্বি আংলং জেলা

পূর্ব কার্বি আংলং জেলা আসামের ২০১১ শেষ জনগণনা পরবর্তী একটি নতুন জেলা৷ ২০১৬ খ্রিস্টাব্বে পূর্বতন কার্বি আংলং জেলা থেকে নতুন জেলাটি গঠিত হয়৷ জেলাটির জেলাসদর ডিফু শহরে অবস্থিত৷ ভারতীয় সংবিধানের ষষ্ঠ তফশিল অনুযায়ী এটি কার্বি আংলং স্বায়ত্ত্বশাসিত সংগঠনের আওতাভুক্ত৷ কার্বি ভাষা এই জেলাতে সর্বাধিক প্রচলিত ভাষা৷ ইংরাজী, অসমীয়া ও হিন্দি ভাষার লোক ও এই জেলাতে বহুসংখ্যক৷ জেলাটিতে একাধিক জনজাতির বাস, যা এটিকে একটি বহুভাষিক বহুসাংস্কৃতিক জেলাতে উন্নীত করেছে৷ এর মধ্যে কার্বি, তিওয়া, গারো, বোরো উল্লেখ্য৷ নিম্নের পাইচিত্রে জেলাটিতে প্রচলিত ভাষাসমূহ তালিকাবদ্ধ৷ জেলাসদরটি সড়কপথের মাধ্যমে পার্শ্ববর্তী জনপদগুলির সাথে যুক্ত৷ নিয়মিত জেলাসদর ডিফু থেকে কার্বি আলং স্বায়ত্তশাসন বাস পরিবহন সংস্থার পক্ষ থেকে গুয়াহাটী, হামরেণ, হোজাই প্রভৃতি জায়গার বাস চলাচল করে৷ মেঘালয় পরিবহন সংস্থার পক্ষ থেকে নিয়মিত ডিফু থেকে জোয়াইতে পরিবহন চালু আছে৷ নিকটবর্তী রেলস্টেশনটির নাম হোজাই৷ "East Karbi Anglong district inaugurated" ওয়েব্যাক মেশিনে আর্কাইভকৃত ৩ এপ্রিল ২০১৬ তারিখে, The Assam Tribune, February 11, 2016 http://www.censusindia.gov.in/2011census/C-16.html
সারগোদা বিভাগ

সারগোদা বিভাগ পাকিস্তানের পাঞ্জাব প্রদেশের একটি প্রশাসনিক বিভাগ। ২০০৮ সালের অক্টোবরের আগ পর্যন্ত, সরকারের তৃতীয় পর্যায়ের ২০০০ সালের সংস্কারের মাধ্যমে বিভাগীয় ব্যবস্থা বাতিল করা হয়। বিভিন্ন জেলা বিলুপ্ত হওয়ার পর নিম্নলিখিত জেলাগুলি ফয়সালাবাদ বিভাগে বিদ্যমান: ভাক্কার জেলা খুশব জেলা মিয়ানওয়ালী জেলা সারগোদা জেলা "DISTRICT WISE CENSUS RESULTS CENSUS 2017" (পিডিএফ)। www.pbscensus.gov.pk। ২০১৭-০৮-২৯ তারিখে মূল (পিডিএফ) থেকে আর্কাইভ করা।  Divisions/Districts of Pakistan ওয়েব্যাক মেশিনে আর্কাইভকৃত ৩০ সেপ্টেম্বর ২০০৬ তারিখে Note: Although divisions as an administrative structure has been abolished, the election commission of Pakistan still groups districts under the division names
আফগান টেস্ট ক্রিকেটারদের তালিকা

তালিকাভিত্তিক অত্র নিবন্ধটি আফগানিস্তানের টেস্ট ক্রিকেটারদের তালিকা সম্পর্কীয়। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। শীর্ষস্থানীয় সহযোগী সদস্য হিসেবে থাকার পর আফগানিস্তান ২২ জুন, ২০১৭ তারিখে আন্তর্জাতিক ক্রিকেট কাউন্সিলের বার্ষিক সাধারণ সভায় পূর্ণাঙ্গ সদস্যরূপে টেস্ট পরিবারভূক্ত হয়। টেস্ট খেলা আন্তর্জাতিক ক্রিকেট খেলাবিশেষ। আন্তর্জাতিক ক্রিকেট কাউন্সিলের (আইসিসি) পূর্ণাঙ্গ সদস্যের অধিকারী দুইটি দলের মধ্যে টেস্ট খেলা অনুষ্ঠিত হয়ে থাকে। উভয় দল সর্বোচ্চ দুইটি ইনিংস খেলতে পারে ও খেলাটি সর্বোচ্চ পাঁচ দিন পর্যন্ত মাঠে গড়ায়। জুন, ২০১৮ সালে বেঙ্গালুরুর এম. চিন্নাস্বামী স্টেডিয়ামে স্বাগতিক ভারতের বিপক্ষে আফগানিস্তান দল প্রথম টেস্ট খেলায় অংশ নেয়। ২ মার্চ, ২০১৯ তারিখ পর্যন্ত ১১জন ক্রিকেটার আফগানিস্তান ক্রিকেট দলের পক্ষে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে। পরিসংখ্যানটি ২ মার্চ, ২০১৯ তারিখ অনুযায়ী সঠিক। ২ মার্চ, ২০১৯ অনুযায়ী পরিসংখ্যানটি সঠিক: টেস্ট ক্রিকেট আফগানিস্তান জাতীয় ক্রিকেট দল আফগান একদিনের আন্তর্জাতিক ক্রিকেটারদের তালিকা আফগানিস্তান ক্রিকেট বোর্ড "Ireland & Afghanistan awarded Test status by International Cricket Council"। BBC News। ২২ জুন ২০১৭। সংগ্রহের তারিখ ২২ জুন ২০১৭।  "Afghanistan's Test debut set for June in Bengaluru"। ESPN Cricinfo। ১৬ জানুয়ারি ২০১৮। সংগ্রহের তারিখ ১৪ মে ২০১৮।  "Afghanistan Captains' Playing Record in Test Matches"। ESPN Cricinfo। সংগ্রহের তারিখ ১১ মে ২০১৮।  "Statistics / Test Matches / Fielding records – as designated wicketkeeper"। ESPNcricinfo। সংগ্রহের তারিখ ১১ মে ২০১৮।  "Players / Afghanistan / Test caps"। ESPNcricinfo। সংগ্রহের তারিখ ২২ জুন ২০১৭।  "Records / Afghanistan / Test matches / Batting averages"। ESPNcricinfo। সংগ্রহের তারিখ ২২ জুন ২০১৭।  "Records / Afghanistan / Test matches / Bowling averages"। ESPNcricinfo। সংগ্রহের তারিখ ২২ জুন ২০১৭।  জো স্মল টেস্ট ক্রিকেট পিসিএ বর্ষসেরা খেলোয়াড় প্রথম-শ্রেণীর ক্রিকেট দলসমূহের বর্তমান তালিকা আফগানিস্তান জাতীয় ক্রিকেট দলের অধিনায়কদের তালিকা
নিমাড়ি ভাষা

নিমাড়ি, মধ্যপ্রদেশের দক্ষিণ-পশ্চিমে ত তথা ভারতের মধ্য-পশ্চিমাংশে অবস্থিত নিমাড় অঞ্চলের একটি প্রচলিত কথ্যভাষা৷ ভূখণ্ডটি মহারাষ্ট্র রাজ্যের উত্তরে ও মধ্যপ্রদেশের মালব অঞ্চলের দক্ষিণাংশে অবস্থিত৷ নিমাড়ি ভাষার বিখ্যাত লেখক হলেন, গৌরীশঙ্কর শর্মা, রামনারায়ণ উপাধ্যায় প্রভৃৃতি৷ নিমাড়ি ভাষা মুলত খরগাঁও, বরওয়ানি, হারদা ও খান্ডোয়া জেলাতে প্রচলিত৷ আঞ্চলিক ভাষাতে সাহিত্যচর্চায় রামনারায়ণ উপাধ্যায়, মহাদেব প্রসাদ চতুর্বেদী, প্রভাকর জ্বি দুবে, জীবন জোশী প্রমুখ লেখকদের অবদান অনস্বীকার্য৷ 'আম্মার বোল' প্রকাশনীর ভগবত গীতার অনুবাদ ও "মধ্য" হলো মহাদেব প্রসাদ চতুর্বেদী রচিত প্রথমদিকের দুটি নিমাড়ি ভাষার মহাকাব্য৷ প্রভাকর জ্বি দুবে ভারতীয় প্রধানমন্ত্রী সাহিত্যসম্মান পুরষ্কারপ্রাপ্ত৷ তিনি ওঁকারেশ্বর শিব জ্যোতির্লিঙ্গ স্থানের নিকটে অবস্থিত বড়োয়াহা নামক ছোট শহরের বাসিন্দা৷ তিনি একাধিক মঞ্চনাট্য ও অলংকৃৃত করেছেন৷ তিনি তার বিখ্যাত রচনা গাম্মাত স্বং এর জন্য স্মরণীয়৷ ইসুরি একাডেমী থেকে তিনি ঠুমকা বইটির জন্যও পুরষ্কৃত হন৷ অঞ্চলভিত্তিক জনসংখ্যার নির্ণয় সর্বশেষ ২০১১ খ্রীস্টাব্দে সম্পন্ন হয়৷ প্রাথমিকভাবে নিমাড়িকে হিন্দির একটি আঞ্চলিক উপভাষা হিসাবে উপস্থাপন করা হয়, কিন্তু বহুক্ষেত্রে এমন দেখা গেছে যে বিপুল সংখ্যক নিমাড়িভাষীকে মুল হিন্দি ভাষার অন্তর্ভুক্ত করা হয়েছে যা হিন্দি ভাষার সংখ্যাগরিষ্ঠতা প্রদর্শণে সহায়তা করেছে৷ নিমাড়ি ভাষার মতো বেশ কিছু ভাষা স্থানীয়দের হীনম্মন্যতা ও কুটনৈতিক কারণে সংকটাপন্ন৷ এটি দক্ষিণ পশ্চিম মধ্যপ্রদেশের ভাষা৷ ভাষাটির বিস্তার তিনটি নিমাড় অঞ্চলের জেলা ও পার্শ্ববর্তী জেলাগুলিতে৷ মধ্যপ্রদেশ - ২২৯৩৮৪১ দেওয়াস জেলা - ৪৮৪৭০(৩.১০%) ধার জেলা - ৩৩৪১২৮(১৫.২৯%) ইন্দোর জেলা - ৪৫৪৯৫(১.৩৯%) খরগাঁও জেলা - ৯৭০২৪১(৫১.৮০%) বড়ওয়ানি জেলা - ৩৩০৩৫১(২৩.৮৪%) আলিরাজপুর জেলা - ৩৪৮০(০.৪৮%) খাণ্ডোয়া জেলা - ৫৩১৭০৮(৪০.৫৯%) বুরহানপুর জেলা - ১৬৯৯০(২.২৪%) "Statement 1: Abstract of speakers' strength of languages and mother tongues - 2011"। www.censusindia.gov.in। Office of the Registrar General & Census Commissioner, India। সংগ্রহের তারিখ ২০১৮-০৭-০৭।  হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "নিমাড়ি"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  https://web.archive.org/web/20131203040331/http://www.sumania.com/lang/allindi9.html
ক্যাসকেডিং স্টাইল শীটস

উইকিপিডিয়ায় সিএসএসের ব্যবহার সম্পর্কে জানতে, দেখুন সাহায্য:ক্যাসকেডিং স্টাইল শীটস [en]। ক্যাসকেডিং স্টাইল শীটস (ইংরেজি: Cascading Style Sheets, সংক্ষেপে সিএসএস) হল একটি স্টাইল শীট ভাষা যা এইচটিএমএলের মত মার্কআপ ভাষায় লিখিত ডকুমেন্ট কীভাবে উপস্থাপিত হবে তা বর্ণনা করতে ব্যবহৃত হয়। এইচটিএমএল ও জাভাস্ক্রিপ্টের সাথে সিএসএস হল ওয়ার্ল্ড ওয়াইড ওয়েবের ভিত্তি প্রযুক্তি। সিএসএস এমনভাবে তৈরি করা হয়েছে যাতে ওয়েবের মূল বিষয়বস্তু থেকে বিন্যাস, রং, ফ্রন্ট ইত্যাদি পৃথকভাবে নির্ধারণ করা যায়। এই পৃথকীকরণ ওয়েব ডেভেলপারদেরকে বেশ কিছু সুবিধা দেয়। কারণ অনেকগুলো ওয়েবপেজের বিন্যাস, রং ইত্যাদি পৃথক .css ফাইল দ্বারা নির্ধারণ করা যায়। এতে জটিলতা কমে এবং একই বিষয়ের পুনরাবৃত্তি করতে হয় না। সিএসএস ব্যবহার করে একই মার্কআপ পাতাকে বিভিন্ন ডিভাইস ও ব্রাউজারে বিভিন্নভাবে উপস্থাপন করা যায়। ক্যাসকেডিং নামটি এসেছে নির্দিষ্ট অগ্রাধিকার পদ্ধতি থেকে যার মাধ্যমে নির্ধারিত হয় কোন নিয়ম প্রয়োগ হবে যদি একাধিক নিয়ম একটি নির্দিষ্ট উপাদানের সাথে মিলে যায়। সিএসএসের বিবরণীসমূহ ওয়ার্ল্ড ওয়াইড ওয়েব কনসোর্টিয়াম (W3C) কর্তৃক নিয়ন্ত্রিত হয়। ইন্টারনেট মিডিয়া টাইপ (এমআইএমই টাইপ) text/css সিএসএসের সাথে ব্যবহারের জন্য আরএফসি ২৩১৮ (মার্চ ১৯৯৮) কর্তৃক নিবন্ধিত। সিএসএস ফাইলের জন্য ডব্লিউথ্রীসির সিএসএস বৈধতা নির্ণয় সেবা রয়েছে। এইচটিএমএল ছাড়াও এক্সএইচটিএমএল, প্লেইন এক্সএমএল, এসভিজি এবং এক্সইউএল ইত্যাদি মার্কআপ ভাষায় সিএসএসের ব্যবহার সমর্থিত। সিএসএসে রয়েছে সহজ গঠনবিন্যাস এবং কিছু ইংরেজি শব্দ বিভিন্ন শৈলী বিশেষণগুলোর (style properties) নাম উল্লেখ করতে ব্যবহৃত হয়। একটি স্টাইল শীট নিয়মাবলীর (rule) একটি তালিকা নিয়ে গঠিত। প্রত্যেক নিয়ম এক বা একাধিক নির্বাচক (selector) ও ঘোষণা বিভাগ (declaration block) নিয়ে গঠিত। "CSS developer guide"। Mozilla Developer Network। সংগ্রহের তারিখ ২০১৫-০৯-২৪।  Flanagan, David। JavaScript - The definitive guide (6 সংস্করণ)। পৃষ্ঠা 1। JavaScript is part of the triad of technologies that all Web developers must learn: HTML to specify the content of web pages, CSS to specify the presentation of web pages, and JavaScript to specify the behaviour of web pages.  "What is CSS?"। World Wide Web Consortium। সংগ্রহের তারিখ ২০১০-১২-০১।  "Web-based Mobile Apps of the Future Using HTML 5, CSS and JavaScript"। HTMLGoodies।  "W3C CSS validation service"।  দাপ্তরিক ওয়েবসাইট
ট্যাক্সি ড্রাইভার

ট্যাক্সি ড্রাইভার (ইংরেজি ভাষায়: Taxi Driver) ১৯৭৬ মার্টিন স্কোরসেজি পরিচালিত নাট্য চলচ্চিত্র। ১৯৭৬ সালে মুক্তিপ্রাপ্ত এই ছবির প্রধান চরিত্রে অভিনয় করেছেন রবার্ট ডি নিরো। ভিয়েতনাম যুদ্ধের আগে আগে নিউ ইয়র্কের পরিবেশ ছিল ছবির পটভূমি। এই পটভূমিতে এক ট্যাক্সিক্যাব চালকের অদ্ভুত জীবন নিয়ে ছবির কাহিনী গড়ে উঠেছে। ১৯৭২ সালে জর্জ ওয়ালেস-কে হত্যার প্রচেষ্টা থেকে অনুপ্রাণিত হয়ে স্কোরসেজি এই সিনেমা নির্মাণ করেছেন। আর্থার ব্রমার ওয়ালেসকে হত্যার চেষ্টা করেছিল। ব্রেমারের অনুকরণেই ট্যাক্সি ড্রাইভার চরিত্রটি গড়ে উঠেছে। অনেকেই এই সিনেমাকে মার্টিন স্কোরসেজির করা সেরা ছবি বলে আখ্যায়িত করেন। অনেকে আবার একে রবার্ট ডি নিরো সেরা ছবিও বলে থাকেন। রবার্ট ডি নিরো - ট্র্য্যাভিস বিক্‌ল (ট্যাক্সি ড্রাইভার) সিবিল শেপার্ড - বেট্‌সি (প্যালেন্টাইনের হেডকোয়ার্টারের ক্লার্ক বিক্‌ল যার প্রেমে পড়ে) পিটার বয়েল - উইজার্ড (বিক্‌লের সহ ট্যাক্সি চালক) জোডি ফস্টার - "ইজি" আইরিস স্টিন্সমা (১২ বছর বয়সী পতিতা) হার্ভে কাইটেল - "স্পোর্ট" ম্যাথিউ (পতিতা ব্যবসায়ী) লিওনার্ড হ্যারিস - সিনেটর চার্লস প্যালেন্টাইন (মার্কিন প্রেসিডেন্টের পদে মনোনয়ন প্রার্থী) আলবার্ট ব্রুক্স - টম মার্টিন স্কোরসেজি - ট্র্যাভিসের ট্যাক্সির যাত্রী (ক্যামিও অ্যাপিয়ারেন্স) উইকিউক্তিতে ট্যাক্সি ড্রাইভার সম্পর্কিত উক্তির সংকলন রয়েছে। উইকিমিডিয়া কমন্সে ট্যাক্সি ড্রাইভার সংক্রান্ত মিডিয়া রয়েছে। ইন্টারনেট মুভি ডেটাবেজে ট্যাক্সি ড্রাইভার (ইংরেজি) টিসিএম চলচ্চিত্র ডেটাবেজে ট্যাক্সি ড্রাইভার অলমুভিতে ট্যাক্সি ড্রাইভার (ইংরেজি) রটেন টম্যাটোসে ট্যাক্সি ড্রাইভার (ইংরেজি)
হরসিমরত কৌর বাদল

হরসিমরত কাউর বাদল (গুরুমুখী: ਹਰਸਿਮਰਤ ਕੌਰ ਬਾਦਲ; জন্ম ২৫শে জলাই, ১৯৬৬) ভারত সরকারের খাদ্য প্রক্রিয়াকরণ দপ্তরের একজন কেন্দ্রীয় মন্ত্রী এবং ভাটিণ্ডা অঞ্চল থেকে একজন সংসদ সদস্য। তিনি শিরোমণি অকালী দল এর সদস্য। তার স্বামী সুখবীর সিং বাদল পাঞ্জাবের উপ-মুখ্যমন্ত্রী এবং একই সঙ্গে তিনি শিরোমণি অকালী দল এর সভাপতি। হরসিমরত ১৯৬৬ সালের ২৫শে জুলাই, দিল্লিতে জন্মগ্রহণ করেন। তার বাবার নাম সত্যজিৎ মাজিথিয়া ও মায়ের নাম সুখমঞ্জুস মাজিথিয়া। তিনি ম্যাট্রিক পাস করার পর টেক্সটাইল নকশায় ডিপ্লোমা করেন। তিনি ২১শে নভেম্বর ১৯৯১ সালে সুখবীর সিং বাদল এর সঙ্গে বিবাহ বন্ধনে আবদ্ধ হন। দম্পতির দুই মেয়ে এবং একটি ছেলে আছে। তার এক ভাই, বিক্রম সিং মাজিথিয়া, যিনি মাজিথা অঞ্চল থেকে একজন অকালী এমএলএ। এই সঙ্গে তিনি তার শ্বশুর প্রকাশ সিং বাদলের নেতৃত্বে পাঞ্জাবের মন্ত্রিসভায় একজন প্রাক্তন মন্ত্রী। তিনি এমন একটি পরিবারে জন্মগ্রহণ করেছেন, যাঁদের বংশ লতিকার শিকড় বিস্তৃত আছে, মহারাজা রঞ্জিত সিংএর সেনাদলের এক বিশিষ্ট জেনারেল, আত্তর সিং মাজিথিয়া পর্যন্ত। হরসিমরত কাউর বাদল নতুন দিল্লিতে জন্মেছেন এবং বড় হয়েছেন। তিনি প্রথমে নিউ দিল্লির লরেটো কনভেন্ট স্কুলে পড়াশোনা করেন। পরে, হরসিমরত টেক্সটাইল ডিজাইনে প্রবেশ করেন এবং টেক্সটাইল নকশাতে একটি তিন বছরের কোর্সে পড়েন। হরসিমরত তার রাজনৈতিক কর্মজীবন শুরু করেছিলেন ২০০৯ সালের ভারতীয় সাধারণ নির্বাচন থেকে। তিনি ১৫তম লোকসভায় ভারতীয় জাতীয় কংগ্রেস প্রার্থী রনিন্দর সিং এর বিরুদ্ধে ভোটে দাঁড়ান এবং তাকে ১,২০,৯৬০ ভোটে হারিয়ে ভাটিণ্ডা নির্বাচনী এলাকা থেকে নির্বাচিত হন। ৩রা ডিসেম্বর ২০০৯ সালে, তিনি প্রথম বক্তৃতা দেন। সেই বক্তৃতায় তিনি ১৯৮৪ সালের শিখ বিরোধী দাঙ্গায় মৃত ও ক্ষতিগ্রস্তদের পরিবার সম্পর্কে তার উদ্বেগ প্রকাশ করেছিলেন। মেয়ে সন্তানকে রক্ষা করা এবং পরিবেশ রক্ষায় গাছ বাঁচানোর জন্য তিনি "নানহি ছান" নামে একটি প্রকল্পে অংশ নিয়েছিলেন। ২০১৪ সালে, হরসিমরত ভারতীয় জাতীয় কংগ্রেস এবং পিপলস পার্টি অফ পাঞ্জাব এর যৌথ প্রার্থী, মনপ্রীত সিং বাদলকে পরাজিত করেন। এই নির্বাচনে তিনি ভাতিন্ডা থেকে এমপি হিসাবে পুননির্বাচিত হন। প্রধানমন্ত্রী নরেন্দ্র মোদীর সরকারে তিনি খাদ্য প্রক্রিয়াকরণ দপ্তরের একজন কেন্দ্রীয় মন্ত্রী হিসেবে নিযুক্ত হন। পাঞ্জাব শিরোমণি অকালী দল ভাটিণ্ডা HT Correspondent (২৬ মে ২০১৪)। "Bathinda MP Harsimrat Kaur Badal sworn in as food processing minister"। Hindustan Times। New Delhi। ২৭ মে ২০১৪ তারিখে মূল থেকে আর্কাইভ করা।  "Constituency Wise Detailed Results (2009)." Electoral Commission of India, 2009. Page 112. Retrieved 30 October 2011. "Cabinet reshuffle: Modi government's got talent but is it being fully utilised?", The Economic Times, ১০ জুলাই ২০১৬ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "15th Lok Sabha Members Bioprofile ওয়েব্যাক মেশিনে আর্কাইভকৃত ২০ মে ২০১৫ তারিখে" Government of India, 2009. Retrieved 30 October 2011. "Harsimrat Badal launches fifth phase of Nanhi Jaan project"। Punjab Newsline। Punjab, India। ৯ মার্চ ২০০৯। ৩ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৩০ অক্টোবর ২০১১।  Official website of harsimrat badal টেমপ্লেট:16th LS members from Punjab
আন্নিয়ান

আন্নিয়ান (তামিল: அந்நியன், অনুবাদ 'অপরিচিত') একটি বড় ব্যয়ের বাণিজ্যিক ভাবে সফল তামিল মনস্তাত্ত্বিক রোমাঞ্চকর-সহিংসতাবাদী চলচ্চিত্র। এটি হচ্ছে প্রথম ভারতীয় চলচ্চিত্র যেটি ফরাসি ভাষায় ডাব করা হয় এবং সারা পৃথিবী জুড়ে ফরাসি ভাষাভাষী দেশগুলিতে মুক্তি দেওয়া হয়। কলম্বিয়া ট্রাইস্টার ফরাসি ডাবিংয়ের সত্ত্ব অধিগ্রহণ করে। এই চলচ্চিত্রটি ২০০৫ খ্রিষ্টাব্দের ১০ জুন তারিখে মুক্তিলাভ করেছিল এবং খুবই সফল ভাবে তামিলনাড়ু এবং অন্ধ্র প্রদেশে ২৪০ দিন এবং কেরালাতে ১৫০ দিন চলেছিল। এই ছবির বাজেট ছিল ২৬৩,৮০০,০০০ টাকা । এটি ছিল ২০০৫ সালের সবথেকে বেশি বাজেটের তামিল চলচ্চিত্র। এই ছবিটিতে বিশিষ্ট তারকারা বিক্রম, প্রকাশ রাজ এবং বিবেক অভিনয় করেছিলেন, আর নায়িকা হিসেবে ছিলেন সাদা। চলচ্চিত্রটি পরিচালনা করেন এস. শঙ্কর। ছবিটিতে সঙ্গীত পরিচালনা করেন হরিষ জয়রাজ। চলচ্চিত্রটি তেলুগু ভাষায় ডাবিং করে অপরাচিটিদু এবং হিন্দিতে ডাবিং করে অপরিচিত নামে মুক্তি দেওয়া হয়েছিলো। আন্নিয়ান ৮টি ফিল্মফেয়ার পুরস্কার দক্ষিণ জয় করেছিল, তন্মধ্যে ছিলো ফিল্মফেয়ার সেরা চলচ্চিত্র পুরস্কার - তামিল এবং অভিনেতা বিক্রমের ফিল্মফেয়ার সেরা অভিনেতা পুরস্কার - তামিল এবং সঙ্গীতকার হরিষ জয়রাজের শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - তামিল, এছাড়াও পরিচালক এস. শঙ্কর পেয়েছিলেন সেরা তামিল চলচ্চিত্র বিভাগে ফিল্মফেয়ার পুরস্কার, শঙ্করকে শ্রেষ্ঠ পরিচালক বিভাগে তামিলনাড়ু রাজ্য চলচ্চিত্র পুরস্কারও দেওয়া হয়েছিলো। "Man vs. machine"। The Hindu (ইংরেজি ভাষায়)। ১৬ আগস্ট ২০০৪। ১৮ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৪।  "Nirav and Sabu sign up for Robot!" (ইংরেজি ভাষায়)। সাইফাই। ৯ জানুয়ারি ২০০৮। ১৮ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১৪।  K. Ramachandran; Sudhish Kamath; S. Vydhianathan (২৮ মার্চ ২০০১)। "Talk of the town"। The Hindu (ইংরেজি ভাষায়)। ৫ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৪।  ইন্টারনেট মুভি ডেটাবেজে আন্নিয়ান (ইংরেজি)
বানভোর বিভাগ

বানভোর বিভাগ (সিন্ধি: ڀنڀور ڊويزن), এছাড়াও পরিচিত "থাট্টা বিভাগ" নামে অথবা "ভাম্বার বিভাগ", পিপলস পার্টির সিন্ধু সরকারের ঘোষিত সিন্ধের ৬ষ্ঠ প্রশাসনিক বিভাগ। বিভাগটির নামকরণ করা হয়েছে প্রাচীন শহর বানভোর থেকে। এই বিভাগটির পরিকল্পিত রাজধানী হচ্ছে থাট্টা নামক শহর। থাট্টা জেলা ছাড়াও সুজাওয়াল ও বাদিন জেলার বানভোর বিভাগে অন্তর্ভুক্ত করার পরিকল্পনা রয়েছে; এই পরিবর্তনের পূর্বে, এই ৩টি জেলায় হায়দ্রাবাদ বিভাগে অন্তর্ভুক্ত ছিল। ইন্দি জাতীয়তাবাদীরা এই পরিবর্তনকে প্রশংসা করেছে কারণ তারা বিশ্বাস করে যে, এটি অঞ্চলের প্রশাসনিক ও অবকাঠামো উন্নয়নকে যথাযথভাবে উন্নতির পথে ধাবিত করবে। এছাড়াও বানভোর বিভাগের উন্নয়নের জন্য সিন্ধু সরকার প্রায় ১১ বিলিয়ন রুপি বরাদ্দ করেছে। Bhambhore division in Sindh – Newspaper. Dawn. (25 April 2014). Sindh government promoted Thatta as division | ARYNews Video Portal. Videos.arynews.tv (24 April 2014). ওয়েব্যাক মেশিনে আর্কাইভকৃত ২৬ এপ্রিল ২০১৪ তারিখে Sindh Govt declares Thatta sixth division of province | Abb Takk News – Breaking News, News in English and Latest Headlines ওয়েব্যাক মেশিনে আর্কাইভকৃত ২৬ এপ্রিল ২০১৪ তারিখে. Abbtakk.tv (24 April 2014). Rs11bn for Thatta, Sujawal districts – Pakistan. Dawn. (18 April 2014).
বাইচুং ভুটিয়া

বাইচুং ভুটিয়া (জন্ম: ১৫ ডিসেম্বর ১৯৭৬) একজন ভারতীয় ফুটবল খেলোয়াড়। বর্তমানে তিনি ভারতীয় ফুটবল দলের অধিনায়ক এবং তিনি ইস্টবেঙ্গল ক্লাবে খেলছেন। বাইচুং ভুটিয়ার জন্ম হয় ভারতের সিকিম রাজ্যের টিনকিটামে। তার পড়াশোনা আরম্ভ হয় পূর্ব সিকিমের পাকিয়ঙের (Pakyoung) সেন্ট জেভিয়ার্স বিদ্যালয়ে। তিনি এরপর স্পোর্টস অথরিট অফ ইন্ডিয়ার স্কলারশিপ পান এবং গ্যাংটকের তাসি নামগ্যাল (Tashi Namgyal) অ্যাকাডেমিতে ভর্তি হন। তিনি সিকিমে অনেকগুলি বিদ্যালয় এবং স্থানীয় ক্লাবের হয়ে খেলেন। ১৯৯২ সালের সুব্রত কাপে তার খেলা তাকে বড় ক্রীড়া প্রতিষ্ঠানগুলির নজরে আনে। ১৯৯৩ সালে ষোলো বছর বয়েসে তিনি বিদ্যালয় ত্যাগ করেন এবং পেশাদারী ভাবে ইস্টবেঙ্গল ক্লাবে যোগ দেন। ১৯৯৫ সালে তিনি ফাগোয়ারার জেসিটি মিলসে যোগ দেন। এই ক্লাবটি সে বছর জাতীয় ফুটবল লিগ জেতে। বাইচুং সেই বছরে জাতীয় লিগের সর্বোচ্চ গোলদাতা হন এবং নেহরু কাপে খেলার জন্য নির্বাচিত হন। তিনি '১৯৯৬ ইন্ডিয়ান প্লেয়ার অফ দ্য ইয়ার' নির্বাচিত হন। এবং তার পর থেকে আরো বহু পুরস্কার তিনি জয় করেছেন। 2002 LG CUP 2005 SAFF CUP 2007 ONGC CUP 2008 AFC CHALLENGER CUP বাইচুং ২০০৪ সালের ২৭ ডিসেম্বর তার দীর্ঘদিনের বান্ধবী মাধুরী টিপনিসকে বিয়ে করেন। Hugman, Barry J. (২০০৫)। The PFA Premier & Football League Players' Records 1946–2005। Queen Anne Press। পৃষ্ঠা 59। আইএসবিএন 1-85291-665-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "IndianFootball.com Profile"। IndianFootball.com। ১৮ অক্টোবর ২০০৯ তারিখে মূল থেকে আর্কাইভ করা। সংগ্রহের তারিখ ২৪ জুন ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে বাইচুং ভুটিয়া সংক্রান্ত মিডিয়া রয়েছে। বাইচুং ভুটিয়া – ফিফা প্রতিযোগিতার রেকর্ড (ইংরেজি) ন্যাশনাল-ফুটবল-টিমস.কমে বাইচুং ভুটিয়া (ইংরেজি)